**Народно Читалище ,, Христо Смирненски 1899г ’’ с.Елхово, общ. Николаево**

**Отчет за дейността на НЧ „Христо Смирненски 1899”**

**2021 година**

Дами и господа, човек неможе да си представи битието на едно българско селище без Читалище. Както в миналото така и сега народните Читалища са необходими. Те винаги са държали знамето на прогреса и са огнище на безпределно родолюбие плод и жажда на народа ни за духовно съвършенство знание и култура. Читалището ни се опитва да заговори на един съвременен език, да отговаря на предизвикателствата на новото време,запазвайки и съхранявайки българското народно творчество и традиции.Освен чисто културни и образователни функции, читалището ни е и място за публичен достъп, до глобалното информационно общество.

През 2021 г. ръководството на НЧ „Христо Смирненски 1899” с. Елхово провежда заседания във връзка с приемане на бюджета, приема плана за работа, финансовата отчетност, отчети за дейността, заседания за текущи мероприятия, организиране на празници и др.

Библиотечния ни фонд към 31.12.2021 г. наброява 21984 библиотечни единици.

Закупена литература през 2021 г са 90 б.е. за 1237.72 лв. от спечелен проект „Българските библиотеки – съвременни центрове за четене и информираност – 2021 г.“ Дарение получихме от отец Орлин Янчев.

Регистрираните читатели и потребители за отчетния период наброяват 75 души.

Общо посещения в библиотеката за 2021 г. са 734, от който в читалня 418. Заета литература – 368 бр.

На 21 януари читалището съвместно с клуба на пенсионера отпразнува Бабин ден, като спази традицията.

През м. февруари 2021 г. в продължение на три седмици в сградата на читалището съвместно с ДГ „Снежанка“, филиал с. Елхово се провеждаше ателие „Мартеничка“ за изработка на мартеници. В ателието се включиха както децата, така и персонала на градината.

На 1 март 2021 г. отбелязахме „Деня на самодееца“ и обичая „Баба Марта“ с раздаване на мартенички, изработени в часовете на ателието.

На 3 март 2021 г. тържествено пред паметника за загиналите войници от с. Елхово се проведе концерт за отбелязване на Националния празник на страната, поднесоха се цветя.

На 8 март съвместно с пенсионерски клуб „Елховска роза“ се отбеляза международния ден на жената.

В периода 29 март – 2 април в седмицата на детската книга се проведоха маратон от мероприятия съвместно с НУ „Братя Жекови“ и ДГ „Снежанка“, филиал с. Елхово:

* Ден на разказвача на приказки Ханс Кристиан Андерсен
* Състезание – „Пътуване из вълшебния свят на приказките“ – децата разказваха любими приказки.
* Художествено четене с анимирани ефекти на приказката „Дядо вади ряпа“.

През 2021 г. се провеждаха занимания на деца в танцова група с ръководител г-жа Генка Йорданова. Танцовата група взе участие в празника на с. Едрево – 02.08.2021 г. – Илинден.

За Коледните празници – деца и техните баби украсиха елха с играчки, лампички и гирлянди, закупени от доброволци и отец Орлин при храм „Св. Архангел Михаил“ – с. Елхово.

Организиране бе коледарска певческа група, която благослови населението и домовете на с. Елхово.

Поради COVID – 19 и въведените противоепидемични мерки на територията на Община Николаево и страната, част от празници и участия в фестивали не се проведоха

Благодарим на самодейците ни, без които не биха били възможни празниците ни.

Благодарим на целия екип в лицето на ръководители, служители, доброволци и родители.Ние читалищните дейци сме онези хора, които полагаме усилия да съхраним българската традиция днес, и да я предадем на поколенията след нас.

В заключение искам да благодаря на всички от името на ръководството за търпението да изслушате доклада. Пожелавам на всички много здраве,активност в различните сфери и области, да бъдем единни, сплотени, да се събираме на празници и делници.

Списък на членовете на Настоятелството при НЧ „Христо Смирненски 1899 г.“ с. Елхово, общ. Николаево

1. Райна Рашкова Балева – Председател
2. Ганка Рашева Чакърова – член
3. Людмила Златева Венске – член
4. Ренета Красимирова Чореева – член
5. Тодор Петков Загорчев - член

Списък на членовете на Проверителна комисия

1. Станчо Неделчев Кисьов
2. Вера Горанова Момчева
3. Събка Андреева Софенкова